Šalom ja tere õhtust! Vaatate TV7 Iisraeli Uudiseid Jeruusalemmast.
Tänased tähtsamad uudised:
Iisrael väljendas muret Liibanoni püüde üle
nõrgendada ÜRO Liibanoni rahuvalve mandaati,
piirates rahuvalvajatele vajalikku vabadust jälgida Hezbollah’ tegusid.
Iraani välisminister Hossein Amir-Abdollahian
kohtus Saudi kroonprintsi Mohammed Bin Salman’iga Riyadh’is,
kuna Teheran ja Riyadh püüavad süvendada kahepoolset koostööd.
Araabia Liiga hoogustab püüdeid tõmmata Süüria isolatsioonist välja
ning tühistada sanktsioonid Assad’i režiimi vastu.
Pinged Iisraeli ja Liibanoni vahel on levinud ÜROsse,
kus Julgeolekunõukogu peab hakkama hääletama
UNIFIL'i - ÜRO ajutise rahuvalveväe Liibanonis - mandaadi pikendamist.
Mullu lisas Julgeolekunõukogu rahuvalveväe mandaati sätte,
mis sisuliselt andis rahvusvahelisele väele tegutseda Lõuna-Liibanonis
ilma oma tegevusi Liibanoni armeega kooskõlastamata.
Ent surve tõttu Iraani käsilaselt Hezbollah’lt,
millel on oluline mõju Liibanoni armee ülemjuhatuse üle,
nõustus Pariis Beiruti palvega
sundida ÜRO rahuvalveväge kooskõlastama iga oma käiku.
Iisrael aga kardab, et selle sättega kaotab rahuvalvevägi sisuliselt õiguse
jälgida Hezbollah’ tegevusi oma piiril.
Ühe Iisraeli kõrgema julgeolekuametniku sõnul
põhineb mure hinnangul, et ÜRO rahuvalveväe tegevuse piiramine
julgustab Hezbollah’d uutele provokatsioonidele piiril
ning julgustab Iraani käsilast
seadma end kindlamalt sisse piki Iisraeli turvatara.
Delegatsioonid nii Iisraelist kui Liibanonist
sõitsid sel nädalal ÜRO peakorterisse New York’is,
kus peeti pikki arutelusid enne Julgeolekunõukogu hääletust
ÜRO rahuvalveväe mandaadi pikendamise üle.
Ja ehkki saab näha, kas mandaati pikendatakse koos uute piirangutega,
kordas ÜRO peasekretäri pressiesindaja Stéphane Dujarric,
et ÜRO rahuvalvevägi on oluline kui tasakaalustav jõud.
ÜRO rahuvalveväel on oluline osa sinisel joonel
ja ta on stabiliseeriv tegur Iisraeli ja Liibanoni vahel.
Ilmselt, nagu iga rahuvalvemissiooni puhul,
on mandaadi pikendamine Julgeolekunõukogu 15 liikme käes.
Tuleb märkida, et Liibanoni seisukohti
kaitseb Julgeolekunõukogus Prantsusmaa,
Iisraeli mured on aga südamelähedasemad ÜKle ja USAle
USA pealinnas Washington’is
võõrustas USA välisminister Antony Blinken
Iisraeli strateegiliste asjade ministrit Ron Dermer’it.
Kohtumisel keskenduti mitmele olulisele Iraaniga seotud ohule,
sh pingete tõusule Hezbollah’ga,
Palestiina toimikuga seotud raskustele
ning Biden’i valitsuse püüetele sõlmida lepe Saudi Araabiaga,
mis hõlmaks suhete taastamist Kuningriigi ja Iisraeli vahel.
Jah, minister kohtus täna hommikul
strateegiliste asjade ministri Dermer’iga.
See oli rutiinne kohtumine, kus nad arutasid tervet rida küsimusi.
Muidugi, mitmed neist, nagu võite arvata,
käsitlesid USA raudkindlat toetust Iisraelile ja Iisraeli julgeolekule.
Nad rääkisid muidugi, kui tähtis on leevendada pingeid,
ja et USA taotleb kahe riigi lahendust.
Samuti arutasid nad regionaalseid väljakutseid,
nagu püsiv oht Iraanilt ja selle käsilastelt,
ja arutasid ka Iisraeli tihedamat lõimumist regiooni.
Sellal kui ministrid Blinken ja Dermer arutasid
väljavaateid Iisraeli suhete taastamiseks Saudi Araabiaga,
võõrustas Riyadh’is Saudi välis- minister Faisal Bin Farhan al-Saud
oma Iraani ametivenda Hossein Amir-Abdollahian’i suurel riigivisiidil,
kuna need kaks rivaali regioonis püüavad üle saada mineviku vaenust
ja edendada koostööd, mis, nagu loodavad saudid,
võiks leevendada pingeid regioonis.
Oluline on jätkata
konsultatsioone ja kooskõlastamist kahe riigi välisministeeriumide vahel.
Tänu Jumalale, täna näeme, et suhted kahe riigi vahel on õiges suunas.
Mõlemad riigid tahavad laiendada ja tugevdada koostööd kõikidel aladel.
Pärast eilset ametivennaga kohtumist
kohtus Teherani tippdiplomaat täna hommikul Saudi Araabia kroonprintsi
Mohammed Bin Salman’iga kõnelusteks kõrgeimal tasemel
alates ajast, mil need riigid taastasid suhted Hiina vahendusel.
Saudi allikate teatel
keskenesid kroonprintsi ja Iraani välisministri kõnelused
regionaalseile ja rahvusvahelistele arengutele,
Iraani meedia aga nimetas - viitega Iraani esinduse liikmeile -
kohtumise tulemust ’väga heaks’.
Tuleb rõhutada, et ehkki Hiina-vahendatud suhete taastamine
toimus märtsis, avaldas USA saadik Jeemenis Tim Lenderking 11. mail,
et Islamivabariik jätkab relvade ja uimastite tarnet
oma käsilasele Jeemenis, tagamaks, et hutid (Ansar Allah)
säilitaksid valmisoleku taasalustada vaenutegevust
Saudi Araabiaga ja Riyadh’i-toetatud Rashad al-Alimi Jeemeni valitsusega.
Ent kuna USA paigutas hiljuti
Pärsia lahte täiendavat mereväge, sh ca 3000 mere(jala)väelast,
on Iraan varasemast vähem kimbutanud kaubalaevu.
Ent andmete vähesuse tõttu on veel liiga vara kinnitada,
et IRKV on USA ülekaalu ees saba jalge vahele tõmmanud.
Usume, et oleme heidutuseks, kui teeme tihedat koostööd
oma liitlaste ja partneritega regioonis,
kuid muidugi peame jääma järjekindlaks,
mistõttu olemegi paigutanud regiooni lisavahendeid.
Ent jällegi, hoiame sellel silma peal.
Loodame, et trend väheneb, kuid viimselt sõltub see Iraanist.
Vahepeal kavatseme teha kõik, mis suudame,
et tagada turvalisus ja julgeolek regioonis
ning takistamatu kaubavedu Hormuz’i väinas.
Tuleb rõhutada, et USA mereväe paigutamist
regiooni strateegilistele veeteedele peavad Washington’i partnerid-liitlased
väga heaks, ehkki ammugi hilinenud panuseks regiooni turvalisusesse.
Kuid Biden’i valitsuse varasem saamatus kogu regioonis,
sh tema otsus kustutada Ansar Allah (hutid)
välismaiste terroriühingute nimistust Biden’i ametiaja esimesel kuul,
samuti visa kinnisidee elustada 2015. a. tuumalepe Iraaniga,
Saudi Araabia rõhutamine väidetavate inimõiguste rikkumiste pärast
ja samas Katar’i määratlemine ’tähtsaks mitte-NATO liitlaseks’,
on vallandnud mitu poliitilist arengut regioonis,
mis kahjustavad USA huvisid laiemalt Lähis-Idas ja kaugemal.
Muuhulgas, hoolimata Washington’i avaldatud protestidest,
peab Araabia Liiga endiselt kohtumisi Süüria Assad’i režiimiga,
kuna araabia riigid regioonis tahavad mh päästa Damaskuse isolatsioonist.
Viimane kohtumine toimus selle nädala teisipäeval,
kui välisministrid Egiptusest, Saudi Araabiast, Iraagist, Jordaaniast
ja Süüriast kohtusid Kairo’s,
et arutada, kuidas taaselustada suhteid Assad’i režiimiga.
Protseduuri osas nõustus komitee pidama ekspertide koosolekuid,
et valmistuda eelolevaiks kohtumisteks ja muuta kohtumised perioodiliseks,
et säilitada hoogu ja kooskõlastust Süüria valitsusega
kriisi kõikides aspektides.
Süüria välisministrile edastati dokument mõne idee ja ettepanekuga,
et tegeldaks konkreetselt humanitaarküsimustega
ja tekitataks Süüria valitsuse vastuse kaudu
selle tarvis mehhanism kõikidele osapooltele,
julgustamaks Süüria valitsust jätkuvale tööle neis asjus,
sh pagulaste ja humanitaaria asjus, aga ka abi osutamises,
ja tarvis on mõistmist, mis peaks viima Süüria isolatsioonist väljumisele
ning tema mõningate sanktsioonide tühistamisele.
Tuleb rõhutada, et Süüria ja selle president Bashar al-Assad
on olnud üpris isoleeritud tema režiimi vastu 2011. a. puhkenud protestide
jõhkra mahasurumise pärast,
kuid hävitav maavärin Süürias ja Türgis tänavu veebruaris
aitas kiiresti taastada suhted araabiamaadega.
Tänan vaatamast TV7 Iisraeli Uudiseid!
Osutaksin veelkord, et TV7 Iisraeli stuudio töö põhineb annetustel.
Seega, kui meie saated on teile õnnistuseks ja te soovite toetada
TV7 Iisraeli uudistesaadete jätkumist,
võite teha annetuse meie lehel www.tv7israelnews.com.
Õhutaksin teid ka paluma rahu Jeruusalemmale ja päästet Iisraelile.
Olen Jonathan Hessen. Soovin õnnistud puhkepäevi!
Kui Jumal lubab, näeme jälle esmaspäeval samal ajal.
Tõlge: Sulev Kivastik